พอดีว่ามี พสพ. กับแฟน แล้วถุงยางเกิดแตกครับโดยที่ไม่รู้ตัว จึงปล่อยในไปเต็มที่เลย พอเอาออกมาถึงรู้ว่าแตก จึงรีบไปล้างออก ฉี่ด้วย(แฟนบอก)​ หลังจากนั้นรีบไปซื้อยาคุมทันทีไม่เกิน30นาที กินเม็ดแรก 2 ทุ่ม เม็ดที่2 ตอน 6โมง(เพราะกลัวลืม)​ จะมีโอกาสท้องสูงไหมครับ รอบเดือนมาไม่ค่อยปกติ บางทีต้นเดือน บางทีปลาย บางเดือนมา2รอบ แตารอบนี้มาวันที่20 ก.ค คับ ช่วยตอบผมหน่อยนะคับ เครียดมากจริงๆ
สวัสดีค่ะ หากถุงยางอนามัยแตก ก็ย่อมมีโอกาสตั้งครรภ์ได้ แต่หากได้ทานยาคุมฉุกเฉินไป โดยได้ทานเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และได้ทานเม็ดที่ 2 หลังจากทานเม็ดแรกไปแล้วภายในไม่เกิน 12 ชั่วโมงเช่นกัน ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ดังนั้น โอกาสที่จะตั้งครรภ์จึงถือว่าน้อยอยู่หากกังวลเรื่องการตั้งครรภ์ หลังจากที่มีเพศสัมพันธ์ไปประมาณ 2 สัปดาห์ ก็อาจลองตรวจหาการตั้งครรภ์ดู หากตรวจไม่พบ ก็แสดงว่าไม่มีการตั้งครรภ์เกิดขึ้นค่ะ ทั้งนี้ ยาคุมฉุกเฉิน อาจทำให้มีเลือดออกหลังจากทานยาไปแล้วประมาณ 1 สัปดาห์ได้ หรืออาจทำให้ประจำเดือนมาช้ากว่าปกติได้ค่ะ